钦定古今图书集成/理学汇编/文学典/第106卷 > 梁有誉
## 钦定古今图书集成/理学汇编/文学典/第106卷 > 梁有誉

按《明外史李攀龙传》：“有誉，嘉靖二十九年进士，除刑
部主事。旅食三年，萧然一室。以念母告归，杜门读书，
大吏至，辞不见，卒年三十六。有誉善相人，谓宗臣曰：
‘子甚贵而无年已，自叹曰：‘吾亦不久于世’。有誉死六
年，臣果卒，亦三十有六’。”

按《名山藏文苑记》：“梁有誉，字公实，顺德人。父世骠御
史。有誉秀颖，日诵数千言，长益湛思百氏。以进士授刑部主事。李攀龙辈结社为声诗，有誉业先成家，严
世蕃欲亲有誉，有誉耻为亵狎，遂谢病归，卒年三十
六。岭南词客继有誉而起者，有黎民表、区大任诸人。”
按《列朝诗集》：“有誉字公实，顺德人，嘉靖庚戌进士，授”
刑部主事，与谢榛、李攀龙辈结社，称“五子。”以念母移
病归里，与黎民表约游罗浮，观沧海。日出，海飓大作，
宿田舍者三夕，意尽，赋诗而归。中寒病作，遂不起，年
三十六。公实少师事黄才伯，从游最久。通籍后，始复
与王、李结社。其为诗，词意婉约，殊有风人之致。王元
美《诗评序》云：“梁率易，寡世好，尤工齐”、梁，近始幡然悔
之。而公实作《五子》诗，首谢榛，次李攀龙。盖公实甫入
社即移病去，又捐馆舍最早。虽参预五子、七子之列，
而于其叫嚣剽拟之习，熏染犹未深也。